Lippajärvi (järvi)

Lippajärvi on suurimmaksi osaksi Espoossa sijaitseva rehevä järvi. Sen luoteispuolella on samanniminen kaupunginosa, kaakkoispuolella on Viherlaakso. Järven länsipää ulottuu hieman myös Kauniaisten alueelle. Järvi laskee luoteiskulmastaan Pitkäjärveen ja sieltä edelleen Espoonjokea pitkin Espoonlahteen. Järven etelä- ja pohjoisrannoilla on yleiset uimarannat. 
Vesi syvenee tasaisesti rannoilla. 

Lippajärven vedenlaatu on 1980- ja 1990-luvuilla sekä 2000-luvun alussa ollut välttävä. Vuonna 2001 alkanut hapetus on parantanut järven happitilannetta huomattavasti. 

Järven matalissa osissa, varsinkin järven eteläosassa kasvillisuus on runsasta. Kasvillisuuden seassa on paljon pinnalla kuplivana massana kelluvaa viherlevää. 

Lippajärven kalasto on särkikalavaltainen ja petomaisten lajien osuus on pieni. Hoitokalastuksia Lippajärvellä on toteutettu useaan kertaan 2000-luvulla. 

Valuma-alue on pääosin pientaloaluetta. Lippajärvi on kokonaisuudessaan rauhoitettu.

Viherlaakson puolella etelärannalla sijaitsee Lippajärven uimaranta ja Lippajärven asuinalueella pohjoisrannalla Vilniemen uimaranta.

Lähteet

Aiheesta muualla
Vesistöennusteet: Mankin- ja Espoonjoen vesistöalue - Lippajärvi. Järven vedenkorkeus ympäristöhallinnon sivuilla.  www.ymparisto.fi

Espoon järvet
Kauniaisten järvet
Espoonjoen vesistö
Suur-Leppävaara